|  |  |
| --- | --- |
| A blue square with yellow stars and red numbers  Description automatically generated |  |

3. pielikums

projektu pieteikumu atlases nolikumam

Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas”

4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā”

**atklātas** **projektu pieteikumu atlases vērtēšanas kritēriji un to piemērošanas metodika**

**Vispārējie principi:**

1. Projektu pieteikumi jāvērtē saskaņā ar Sabiedrības integrācijas fonda padomes 2024.gada 1. novembra lēmumā apstiprinātā Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” (turpmāk – Atbalsta programma) projekta Nr. 4.4.1.1/1/24/I/001 ietvaros organizētās atklātas projektu pieteikumu atlases nolikuma (turpmāk tekstā – nolikums) 4. punktā noteiktajiem administratīvajiem, vienotajiem un kvalitātes vērtēšanas kritērijiem.
2. **Katrā kritērijā ir jāsniedz vērtējuma pamatojums**. Pamatojumiem jābūt rakstītiem lietišķā valodā, pietiekami detalizētiem, konkrētiem, objektīviem un argumentētiem, balstītiem uz faktiem un projekta pieteikumā pieejamo informāciju; jāizvairās no vispārējām un deklaratīvām frāzēm, pamatojums nedrīkst būt interpretējams. Ja projekta pieteikumā ir konstatētas kļūdas vai nepilnības, taču piešķirto punktu skaits ir pietiekams, lai projektu apstiprinātu, saskaņā ar nolikuma 4.16. punktu pieteikuma iesniedzēju var aicināt precizēt projekta pieteikumu, noformulējot to kā lēmumā iekļaujamu nosacījumu.
3. Vērtējot projektu pieteikumu atbilstību kvalitātes vērtēšanas kritērijiem, jāņem vērā ne tikai atsevišķā pieteikuma sadaļā sniegtā informācija, bet projekta pieteikumā kopumā (veidlapas visās sadaļās un pielikumos, ja tādi ir) pieejamā informācija. Vērtējot projektu pieteikumu, jāpievērš uzmanība projekta pieteikumā sniegtās informācijas saskaņotībai starp visām projekta pieteikuma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Vērtēšanā var ņemt vērā ne tikai pieteikumā pieejamo informāciju, bet arī publiskās datu bāzēs, internetā un citos informācijas avotos pieejamu informāciju, taču tai jābūt ticamai un pamatotai; vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt. Ja vērtētāja rīcībā ir kāda informācija, kas var ietekmēt projekta pieteikuma vērtējumu (piemēram, projekts dublē citas līdzīgas aktivitātes, kas var radīt dubultā finansējuma risku), jānorāda konkrēti fakti un informācijas avoti, kas pamato un pierāda vērtētāja sniegto informāciju.
5. Ja vērtējums tiek samazināts, skaidri jānorāda, par kādām kļūdām/nepilnībām/trūkumiem tas ir samazināts, sevišķi gadījumos, kad projekta pieteikums tiek novērtēts zemāk nekā minimāli nepieciešamais punktu skaits, kas var būt par iemeslu projekta pieteikuma noraidīšanai. Ja vērtētājs norāda, ka pieteikumā sniegtā informācija ir pārāk vispārīga, nepilnīga, nepietiekami detalizēta (piemēram, nav norādīti visi sagaidāmie rezultāti un to rādītāji vai tml.), jāmin konkrēti piemēri, kāda tieši informācija bija jāsniedz, vai arī jāformulē šīs nepilnības kā lēmumā iekļaujams nosacījums.
6. Ja metodiskajos norādījumos sniegtie skaidrojumi par punktu piešķiršanas metodiku precīzi neatbilst konkrētajam projekta pieteikumam, vērtētājam jāpiemēro tuvākais norādītais vērtējums, to attiecīgi interpretējot atkarībā no attiecīgā projekta specifikas, un jāsniedz argumentēts pamatojums piešķirtajam vērtējumam.
7. Vērtētājs vērtēšanas laikā nedrīkst sazināties ar projekta pieteikuma iesniedzēju. Jautājumu vai neskaidrību gadījumā vērtētājam jāvēršas pie kontaktpersonas Sabiedrības integrācijas fondā (turpmāk – Fonds).
8. Projektu pieteikumu vērtēšanā izmantojami Ministru kabineta 2023. gada 19. decembra noteikumi “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” (turpmāk – MK noteikumi Nr. 820).

|  |  |  |  |
| --- | --- | --- | --- |
| 1. **ADMINISTRATĪVĀS VĒRTĒŠANAS KRITĒRIJI** | | | |
| **Nr.** | **Kritērijs** | **Kritērija iespējamais vērtējums** | **Piemērošanas skaidrojums** |
| 1.1. | Projekta pieteikums atbilst nolikuma 2. punktā noteiktajām projekta pieteikuma noformēšanas un iesniegšanas prasībām. (P)[[1]](#footnote-2) | **Jā / Jā, ar nosacījumu /**  **Nē** | Pārbauda, vai   1. projekta pieteikums satur visus nolikumā paredzētos dokumentus (nolikuma 2.1. un 2.3. punkts) – projekta pieteikuma veidlapu, budžetu, pielikumus (ja attiecināms); 2. dokumentiem svešvalodās (ja attiecināms) pievienoti apliecināti tulkojumi latviešu valodā (nolikuma 2.4. punkts).   Ja projektā paredzēts veikt ieguldījumus nekustamajā īpašumā, projekta pieteikumam pievienoti dokumenti, kas apliecina, ka nekustamā īpašuma, kurā tiks veikti ieguldījumi, īpašuma vai lietošanas tiesības ir uz termiņu, kas nav īsāks par pieciem gadiem no projekta noslēguma maksājuma veikšanas datuma (attiecināms, ja dokumenti nav pieejami valsts vienotajā datorizētajā zemesgrāmatā).  Ja uz projekta pieteikuma iesniegšanas brīdi nekustamā īpašuma, kurā paredzēts veikt projekta ieguldījumus īpašumtiesības nav reģistrētas Zemesgrāmatā uz pieteikuma iesniedzēja vārda vai lietošanas tiesības nav nostiprinātas Zemesgrāmatā, tad projekta pieteikumam ir pievienots pieteikuma iesniedzēja apliecinājums, ka īpašumtiesības vai lietošanas tiesības tiks nostiprinātas Valsts vienotajā datorizētajā zemesgrāmatā līdz vienošanās par projekta īstenošanu noslēgšanai.  Ja projekta pieteikumā paredzēta nekustamā īpašuma un zemes iegāde, tad projekta pieteikumam ir pievienots pieteikuma iesniedzēja apliecinājums, ka pieteikuma iesniedzēja īpašuma tiesības uz projekta ietvaros (īstenošanas laikā) iegādāto nekustamo īpašumu, kurā paredzēti projekta ieguldījumi pirms sabiedrībā balstītu sociālo pakalpojumu sniegšanas uzsākšanas, tiks reģistrētas Valsts vienotajā datorizētajā zemesgrāmatā.  *Tiešais informācijas avots: Uzņēmumu reģistra datu bāze vai Lursoft datu bāze, Biedrību un nodibinājumu reģistrs, pamatinformācija par projektu un pieteikuma iesniedzēju, Valsts vienotā datorizētā zemesgrāmata (ja attiecināms).* |
| 1.2. | Pieteikuma iesniedzējs un sadarbības partneris (ja attiecināms) atbilst nolikuma 1.9. punktā noteiktajam juridiskajam statusam. (N) | **Jā / Nē** | **Pārbauda, vai**  pieteikuma iesniedzējs un sadarbības partneris (ja attiecināms) atbilst vienam no pieteikumu iesniedzējiem noteiktajiem juridiskajiem statusiem: valsts pārvaldes vai pašvaldības iestāde, atvasināta publiska persona, biedrība, nodibinājums vai komersants, tai skaitā sociālais uzņēmums.  Pārliecību par pieteikuma iesniedzēja un sadarbības partnera (ja attiecināms) atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju, piemēram, “Lursoft” datu bāzē vai ekvivalenta/līdzvērtīgā Uzņēmuma reģistra datu bāzē.  *Tiešais informācijas avots: Uzņēmumu reģistra datu bāze vai Lursoft datu bāze, Biedrību un nodibinājumu reģistrs, pamatinformācija par projektu un pieteikuma iesniedzēju.* |
| 1.3. | Pieteikuma iesniedzējs un sadarbības partneris (ja attiecināms) atbilst MK noteikumu Nr. 820 30.2.5. apakšpunktā un 41. punktā noteiktajiem *de minimis* atbalsta piešķiršanas nosacījumiem, tostarp ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai, vai ir norādīts sistēmā izveidotās un apstiprinātās veidlapas identifikācijas numurs un projekta pieteikuma iesniedzējs ir apliecinājis, ka uzskaites veidlapā norādītā informācija ir pilnīga un patiesa (ja attiecināms). (P) | **Jā /Jā, ar nosacījumu/**  **Nē/ N/A** | **Pārbauda, vai**  pieteikuma iesniedzējs un sadarbības partneris (ja attiecināms) atbilst *de minimis* atbalsta piešķiršanas nosacījumiem. Ja pieteikuma iesniedzējs un sadarbības partneris (ja attiecināms) ir saimnieciskās darbības veicējs, piesakoties uz atbalstu, pieteikuma iesniedzējs un sadarbības partneris (ja attiecināms) iesniedz *de minimis* atbalsta uzskaites sistēmā sagatavotās veidlapas “Veidlapa par sniedzamo informāciju de minimis atbalsta uzskaitei un piešķiršanai” izdruku (attiecināms, ja projekta pieteikumā netiek norādīts *de minimis* atbalsta uzskaites sistēmā sagatavotās veidlapas numurs) saskaņā ar Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība”. Lai pieslēgtos *de minimis* atbalsta uzskaites sistēmai, saimnieciskās darbības veicējs izmanto Valsts ieņēmumu dienesta Elektroniskās deklarēšanas sistēmu <https://eds.vid.gov.lv/>.  Tiek pārbaudīts, vai saimnieciskās darbības veicējs atbilst MK noteikumos noteiktajiem *de minimis* atbalsta nosacījumiem, kas izriet no regulas Nr. 2023/2831[[2]](#footnote-3), tostarp:  1) *de minimis* atbalsts tiek sniegts atbalstāmajām nozarēm un darbībām un, ja pieteikuma iesniedzējs un sadarbības partneris, kuram piemēro *de minimis* atbalstu, darbojas vienlaikus gan atbalstāmajās, gan neatbalstāmajās nozarēs, saimnieciskās darbības veicējs apliecinājis, ka nodrošinās šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta,  2) *de minimis* atbalsta apmērs attiecīgajam saimnieciskās darbības veicējam viena vienota uzņēmuma (turpmāk – VVU) līmenī trīs gadu periodā no lēmuma pieņemšanas dienas kopā ar plānoto *de* *minimis* atbalstu nepārsniedz regulas Nr. 2023/2831[[3]](#footnote-4) noteikto kopējo *de minimis* atbalsta summu - 300 000 *euro*. Pārbaudi veic atbilstoši sistēmā pieejamai informācijai VVU līmenī,  3) apliecināts, ka *de minimis* atbalsts par vienām un tām pašām attiecināmajām izmaksām netiks kumulēts ar citu komercdarbības atbalstu un *de minimis* atbalstu,  4) *de minimis* atbalsts tiek piešķirts, ievērojot normatīvos aktus par šā atbalsta uzskaites un piešķiršanas kārtību:  a. ir izveidota un pieejama *de minimis* atbalsta uzskaites sistēmā sagatavotā uzskaites veidlapa par sniedzamo informāciju *de minimis* atbalsta uzskaitei un piešķiršanai. Pieteikumā ir norādīts *de minimis* atbalsta uzskaites sistēmā izveidotās pretendenta veidlapas identifikācijas numurs vai tās kopija ir pievienota pieteikuma pielikumā;  b. *de minimis* atbalsta uzskaites veidlapā norādītā informācija atbilst “Lursoft” datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minimis* atbalsta uzskaites sistēmā un citur publiski pieejamajai informācijai;  c. pieteikuma iesniedzējs projekta pieteikumā ir apliecinājis, ka uzskaites veidlapā norādītā informācija ir pilnīga un patiesa.    *Tiešais informācijas avots: Uzņēmumu reģistra datu bāze vai Lursoft datu bāze, de minimis atbalsta uzskaites sistēma, pamatinformācija par projektu un pieteikuma iesniedzēju.* |
| 1.4. | Projekta pieteikums atbilst MK noteikumos Nr. 820 noteiktajām specifiskajām prasībām (P):   * Projekta īstenošanas termiņš atbilst MK noteikumu Nr.820 30.2.2. apakšpunktā noteiktajam termiņam; * Sociālā pakalpojuma aprobācija ilgst vismaz 12 mēnešus saskaņā ar MK noteikumu Nr. 820 30.2.3. apakšpunktu; * Projekta īstenošanas vieta ir Latvijas Republika saskaņā ar MK noteikumu Nr. 820 40. punktu. | **Jā /Jā, ar nosacījumu /**  **Nē** | Pārbauda, vai  projekta īstenošanas termiņš nepārsniedz MK noteikumos Nr. 820 noteikto termiņu - sociālās inovācijas projekta īstenošana, tai skaitā sociālā pakalpojuma apraksta izstrāde un aprobācija, ilgst ne vairāk kā 24 mēnešus.  Sociālā pakalpojuma (tai skaitā risinājuma, pieejas, modeļa u.c.) aprobācija ilgst vismaz 12 mēnešus.  Projekta īstenošanas vieta ir Latvijas Republikas teritorija.  *Tiešais informācijas avots: projekta pieteikuma sadaļa Nr. B1., pamatinformācija par projektu un pieteikuma iesniedzēju.* |
| 1.5. | Projekta budžets ir sastādīts aritmētiski pareizi. | **Jā /Jā, ar nosacījumu/**  **Nē** | Pārbauda, vai  projekta izmaksas ir aprēķinātas aritmētiski pareizi, vai projekta kopsumma atbilst visu budžeta pozīciju summai, kā arī, vai vienas izmaksu pozīcijas summa ir aprēķināta atbilstoši norādītajām vienības izmaksām un vienību skaitam.  *Tiešais informācijas avots: projekta budžets.* |
| 1.6. | Pieteikuma iesniedzējam un sadarbības partnerim (ja attiecināms) Latvijas Republikā nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro. (P) | **Jā /Jā, ar nosacījumu /**  **Nē** | Pārbauda, vai  projekta pieteikuma iesniedzējam un sadarbības partnerim (ja attiecināms) Latvijas Republikā nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” pieejamo aktuālo informāciju projekta pieteikuma un, ja attiecināms, precizētā projekta pieteikuma iesniegšanas dienā, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Par personām, kas nav saimnieciskās darbības veicēji, tiek nosūtīts pieprasījums VID par pieteikuma iesniedzēja atbilstības kritērijam pārbaudi.  Vērtējums tiek noteikts, balstoties uz VID parādnieku datu bāzē pieejamo informāciju par pieteikuma iesniedzēja nodokļu nomaksas stāvokli datumā, kas ir divas darba dienas pēc projekta pieteikuma vai, ja attiecināms, precizētā projekta pieteikuma iesniegšanas.  Projekta pieteikuma vērtēšanas formā MAP norāda pārbaudes datumu un konstatēto situāciju vai pievieno MAP VID datu bāzes izziņu.  *Tiešais informācijas avots: VID publiskojamo datu bāzes sadaļa “Nodokļu parādnieki”, pamatinformācija par projektu un pieteikuma iesniedzēju.* |
| 1.7. | Pieteikuma iesniedzējam un sadarbības partnerim (ja attiecināms) nav noteiktas Starptautisko un Latvijas Republikas nacionālo sankciju likuma 11.1 pantā noteiktās sankcijas. (N) | **Jā / Nē** | Pārbauda, vai  uz projekta pieteikuma iesniedzēju un sadarbības partneri (ja attiecināms) neattiecas Starptautisko un Latvijas Republikas nacionālo sankciju likuma 11.1pantā noteiktie gadījumi, proti, projekta pieteikuma iesniedzējam un sadarbības partnerim (ja attiecināms) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.  *Pārbaudi par Starptautisko un Latvijas Republikas nacionālo sankciju likuma 11.1pantā noteiktajiem izslēgšanas nosacījumiem vērtēšanas komisija veic Starptautisko un Latvijas Republikas nacionālo sankciju likuma 11.1pantā noteiktajā kārtībā attiecībā uz tajā norādītajiem subjektiem.*  *Tiešais informācijas avots: sankciju saraksts Lursoft datu bāzē, pamatinformācija par projektu un pieteikuma iesniedzēju.* |

|  |  |  |  |
| --- | --- | --- | --- |
| **2. VIENOTIE VĒRTĒŠANAS KRITĒRIJI** | | | |
| 2.1. | Projekta mērķis atbilst Atbalsta programmas mērķim. (N) | **Jā / Nē** | **Pārbauda, vai**  projekta mērķis atbilst MK noteikumu 2. punktā noteiktajam Atbalsta programmas mērķim – sekmēt sociālās inovācijas sociālo pakalpojumu jomā, nodrošinot mūsdienīgu, cilvēka vajadzībām atbilstošu un aktuālu sabiedrībā balstītu sociālo pakalpojumu attīstību.  *Tiešais informācijas avots: projekta pieteikuma sadaļas Nr. B4.1. un Nr. B4.2., pamatinformācija par projektu un pieteikuma iesniedzēju.* |
| 2.2. | Projekta pieteikumā norādītā mērķa grupa atbilst MK noteikumu Nr. 820 3. punktā noteiktajai mērķa grupai. (N) | **Jā / Nē** | **Pārbauda, vai**  projekta pieteikumā norādītā projekta mērķa grupa ir   * pilngadīgas personas un bērni ar invaliditāti; * pilngadīgas personas un bērni ar garīga rakstura traucējumiem, tai skaitā multipliem traucējumiem; * pensijas vecuma personas, tai skaitā personas ar demenci; * bezpajumtnieki vai mājokli zaudējušas personas; * ielu bērni un jaunieši; * personas, kas atkarīgas no atkarību izraisošām vielām un procesiem; * personas, kuras atbrīvotas no ieslodzījuma vietas; * ilgstoši bezdarbnieki; * citas sociālās atstumtības riskam pakļauto personu grupas.   *Tiešais informācijas avots: projekta pieteikuma sadaļas Nr. B3. un Nr. B4.1.* |
| 2.3. | Projekta pieteikumā iekļautās kopējās attiecināmās izmaksas un izmaksu pozīcijas atbilst MK noteikumu Nr. 820 30.2.5.apakšpunktā noteiktajam, tai skaitā nepārsniedz noteikto izmaksu pozīciju apjomus un   * ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai), ir lietderīgas un samērīgas; * ir pamatota to atbilstība vidējām tirgus cenām; * nodrošina projektā izvirzītā mērķa un rādītāju sasniegšanu. (P) | **Jā / Jā, ar nosacījumu / Nē** | **Pārbauda, vai**  projekta pieteikumā un projekta pieteikumam pievienotajos pielikumos norādītais ES fonda finansējums atbilst MK noteikumos Nr. 820 noteiktajam ES fonda finansējuma apjomam, un projekta pieteikumā plānotās izmaksas atbilst MK noteikumos Nr. 820 noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta pieteikumā definēto problēmu risināšanai); 2. projekta pieteikumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta pieteikumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms) u.c. informāciju); personāla izmaksām ir jābūt pamatotām, noteiktām atbilstoši ekonomiskuma un efektivitātes principam, to apmēram jābūt atbilstošam pieteikuma iesniedzēja organizācijā/iestādē esošajā atlīdzības sistēmā noteiktajam par līdzvērtīga darba veikšanu vai atbilstošām vidējai darba samaksai pēc aktuālajiem Latvijas Republikas Centrālās statistikas pārvaldes datiem par līdzvērtīgu darbu attiecīgajā nozarē, jāievēro, ka personāla izmaksas nedrīkst pārsniegt 20% no projekta kopējām attiecināmajām izmaksām. Vienlaikus personāla izmaksas projektā plāno tādā apmērā, lai projekta īstenošanas laikā (jo īpaši ilgtermiņa projektos) segtu iespējamās izmaiņas vidējā darba samaksā un inflāciju. 3. izmaksas nodrošina projektā izvirzītā mērķa un rādītāju sasniegšanu.   Ja projekta pieteikums neatbilst minētajām prasībām, izvirza atbilstošus nosacījumus.  *Tiešais informācijas avots: projekta budžets.* |
| 2.4. | Projekta pieteikumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. (P) | **Jā / Jā, ar nosacījumu/ Nē** | **Pārbauda, vai**   1. projekta pieteikumā ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. projekta pieteikumā ir sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi.   Ja projekta pieteikums neatbilst minētajām prasībām, izvirza atbilstošus nosacījumus.  *Tiešais informācijas avots: projekta pieteikuma sadaļa Nr. B7.* |
| 2.5. | Projekta pieteikumā ir ietverta informācija, kas apliecina dubultā finansējuma neesamību un plānoto demarkāciju un/vai sinerģiju ar pieteikuma iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. (P) | **Jā / Jā, ar nosacījumu/ Nē** | **Pārbauda, vai**   1. projekta pieteikumā ir ietverta informācija par pieteikuma iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta pieteikumā plānoto darbību un izmaksu demarkācija, ieguldījumu sinerģija (ja attiecināms); 2. projekta pieteikumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.   Ja projekta pieteikums neatbilst minētajām prasībām, izvirza atbilstošus nosacījumus.  *Tiešais informācijas avots: projekta pieteikuma sadaļa Nr. B11., projekta pieteikuma apliecinājuma sadaļa.* |
| 2.6. | Pieteikuma iesniedzējam ir pietiekama īstenošanas un finanšu kapacitāte projekta īstenošanai. (P) | **Jā / Jā, ar nosacījumu/ Nē** | **Pārbauda, vai**  pieteikuma iesniedzējam ir pietiekama projekta īstenošanas un finanšu kapacitāte. Projekta vadības un īstenošanas kapacitāte ir pietiekama, ja projekta pieteikumā ir aprakstīts projekta vadības un īstenošanas process, tā organizēšana. Tāpat ir arī norādīti projekta vadības un īstenošanas procesa nodrošināšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, t.sk. piesaistes veids, tiem plānotā nepieciešamā kvalifikācija, pieredze un kompetence (atbildības sfēras un būtiskākie pienākumi), kā arī noslodze projektā.  Finanšu kapacitāti uzskata par pietiekamu, ja projekta pieteikumā ir norādīta informācija par pieteikuma iesniedzēja pieejamajiem finanšu līdzekļiem projekta īstenošanai, t.sk. plānotajiem finanšu avotiem, kā arī avansa maksājumu nepieciešamību.  Ja projekta pieteikums neatbilst minētajām prasībām, izvirza atbilstošus nosacījumus projekta pieteikuma precizēšanai.  *Tiešais informācijas avots: projekta pieteikuma sadaļa Nr. B8., projekta pieteikuma apliecinājuma sadaļa.* |
| 2.7. | Pieteikumā plānotie komunikācijas un vizuālās identitātes prasību nodrošināšanas izplatīšanas pasākumi atbilst Eiropas Savienības fondu finansētajiem projektiem noteiktajām prasībām.[[4]](#footnote-5) (P) | **Jā / Jā, ar nosacījumu / Nē** | **Pārbauda, vai**   1. pieteikuma iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots *publicēt īsu un ar atbalsta apjomu samērīgu aprakstu par projektu*, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. *ar projekta īstenošanu saistītajos dokumentos un komunikācijas materiālos*, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais finansiālais atbalsts; 3. *projektiem, kuru kopējās izmaksas pārsniedz 100 000 EUR*, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidri redzamas *ilgtspējīgas plāksnes vai informācijas stendi*, kuros ir attēlota Eiropas Savienības emblēma[[5]](#footnote-6), attiecībā uz projektā plānotajām darbībām un aktivitātēm; 4. *projektiem, uz kuriem neattiecas šī kritērija skaidrojuma 3. punkts*, sabiedrībai skaidri redzamā vietā plānots uzstādīt *vismaz vienu plakātu,* kura minimālais izmērs ir A3, *vai līdzvērtīgu elektronisku paziņojumu,* kurā izklāstīta informācija par projektu un uzsvērts no Eiropas Savienības fondiem saņemtais finansiālais atbalsts.   Ja projekta iesniegums neatbilst minētajām prasībām, izvirza atbilstošus nosacījumus.  *Tiešais informācijas avots: projekta pieteikuma sadaļa Nr. B6., projekta pieteikuma apliecinājuma sadaļa.* |

|  |  |  |  |
| --- | --- | --- | --- |
| 1. **KVALITĀTES VĒRTĒŠANAS KRITĒRIJI** | | | |
|  | **Apzināta mērķa grupa, tās vajadzības. Identificēta risināmā problēma, tās aktualitāte un nozīmīgums.**  *Minimālais vērtējums kritērijā, lai projekta pieteikums tiktu apstiprināts, ir 3 punkti.* | | |
|  | Pieteikuma iesniedzējs ir apzinājis mērķa grupu, tās vajadzības un izvēles principus. Atbilstoši mērķa grupas vajadzībām ir identificēta problēma sociālo pakalpojumu jomā, pamatota tās aktualitāte un nozīmīgums – 5 punkti. | **5** | **Kritērijā piešķir 5 punktus, ja:**  Projekta pieteikumā sniegts izvērtējums par mērķa grupas, kurai projektā plānots sniegt sociālo pakalpojumu, vajadzībām, tai skaitā attiecībā uz pieprasījumu pēc sabiedrībā balstītiem sociālajiem pakalpojumiem. Mērķa grupa un tās vajadzības aprakstītas skaidri un ir definētas metodes, kādā veidā mērķa grupa tika apzināta, iesaistīta un fiksēta/uzskaitīta.  Atbilstoši mērķa grupas vajadzībām ir identificēta problēma, tās apraksts ir skaidrs un saprotams, raksturota tās būtība, aktualitāte un galvenie aspekti, sniegtajā informācijā nav pretrunu. Projekta pieteikumā sniegts pamatojums attīstāmā sabiedrībā balstīta sociālā pakalpojuma izvēlei.  Problēmas raksturojums un iekļautie fakti ir balstīti uz ticamiem datu avotiem (statistiku, pētījumiem u.tml.), izvairoties no vispārīgiem apgalvojumiem. Dati ir precīzi un aktuāli. Ir aprakstīts, vai risināmā problēma ir saistīta ar sistēmiskām kļūdām, resursu trūkumu, politikas nostādnēm, izglītību vai citām ietekmēm. Ir apzināts un raksturots problēmas cēlonis.  Pieteikuma iesniedzējam ir pieredze un izpratne par mērķa grupu un tās vajadzībām, aprakstītas iepriekš veiktās darbības un pieredze identificētās problēmas risināšanā šai vai līdzīgām citām mērķa grupām (ja attiecināms) – īstenotās aktivitātes, to rezultāti un efektivitāte, nepieciešamās izmaiņas un uzlabojumi. Skaidrots, kādi ir līdz šim izmantotie instrumenti un veidi, lai pieteikuma iesniedzēja definēto problēmu risinātu – piemēram, valsts politika problēmas risināšanā, vietējās pašvaldības rīcība, kā pieteikuma iesniedzējs redz sava projekta sasaisti ar līdz šim paveikto.  Analizētas mērķa grupas iespējas saņemt konkrētā veida pakalpojumu (gaidīšanas laiks, attālums no pašvaldības administratīvā centra vai apdzīvotas vietas, kur ir lielākā potenciālo pakalpojuma saņēmēju koncentrācija u.c.) šobrīd un projekta īstenošanas laikā (ja attiecināms uz projektā attīstāmo inovāciju sociālo pakalpojumu jomā).  **Kritērijā piešķir 3 punktus**, ja:  Projekta nepieciešamība mērķa grupas vajadzību risināšanai ir pamatota vispārīgi, tomēr projekta pieteikumā pieejamā informācija kopumā ļauj secināt, ka projekts ir nepieciešams. Mērķa grupas un to vajadzības ir aprakstītas un ir definētas metodes, kādā veidā mērķa grupa tika apzināta un fiksēta/uzskaitīta.  Problēma ir identificēta, bet bez pamatojuma ar faktiem, vai nav pieejami dati, lai saprastu problēmas būtību. Problēma iepriekš nav aktualizēta valsts mērogā. Projekta pieteikumā pieejamā informācija nesniedz pārliecību par aprakstītās situācijas/problēmas aktualitāti un nozīmīgumu.  **Kritērijā piešķir 0 punktu**, ja:  Pieteikuma iesniedzējs apzinājis mērķa grupu, bet nav pamatotas tās vajadzības. Nav skaidri identificēta problēma, kuru paredzēts risināt projekta ietvaros vai nav pamatota projekta nepieciešamība kādas problēmas risināšanai, vai ir pretrunas problēmas raksturošanā.  Projekta būtība ir grūti uztverama, projekta rezultātu ietekme uz kādu specifisku mērķa grupu nav paredzama.  Problēmas aprakstā nav sniegti ne kvantitatīvi, ne kvalitatīvi dati, kas apstiprinātu problēmas esamību un aktualitāti.  *Tiešais informācijas avots: projekta pieteikuma sadaļas Nr. B3., Nr. B4.1., Nr. B4.2.* |
|  | **Risinājuma atbilstība problēmai un mērķa grupas vajadzībām.**  *Minimālais vērtējums kritērijā, lai projekta pieteikums tiktu apstiprināts ir 3 punkti.* | | |
|  | Risinājums ir tieši mērķēts uz identificētās problēmas novēršanu, un tas atbilst mērķa grupas vajadzībām – 5 punkti. | **5** | **Kritērijā piešķir 5 punktus**, ja:  Pieteikuma iesniedzējs ir aprakstījis identificētās problēmas plānoto risinājumu, vienlaikus nosakot mērķi, ko plānots sasniegt, īstenojot konkrēto projektu. Risinājums tiecas sistēmiski risināt identificēto problēmu (ja attiecināms), tam ir ilgtermiņa perspektīva. Projekts sniedz būtisku ieguldījumu pasākuma mērķa sasniegšanā – sekmēt sociālās inovācijas sociālo pakalpojumu jomā, nodrošinot mūsdienīgu, cilvēka vajadzībām atbilstošu un aktuālu sabiedrībā balstītu sociālo pakalpojumu attīstību.  Projekta pieteikumā ir skaidri definētas metodes, kādā veidā projekts risinās konkrētās mērķa grupas problēmu.  Visas plānotās aktivitātes ir secīgas un pilnībā atbilstošas definētās problēmas un mērķa grupas attiecīgo vajadzību risināšanai.  Projekta pieteikuma sadaļās sniegtā informācija liecina, ka plānotā sociālā pakalpojuma (tai skaitā risinājuma, pieejas, modeļa u.c.) aprobācija ilgs vismaz 12 mēnešus, tajā iesaistot vismaz 20 mērķa grupu personu skaitu.  Ja attiecināms uz projekta pieteikumā paredzēto sociālo inovāciju (ieguldījumiem infrastruktūrā, jaunas sabiedrībā balstīta sociālā pakalpojuma sniegšanas vietas izveidi u.tml.), izvērtējama norādītā sabiedrībā balstīta sociālā pakalpojuma sniegšanas vieta (adrese), kurai jāatbilst mērķa grupas vajadzībām – tai jābūt ērti pieejamai ar sabiedrisko transportu, kā arī jāatrodas pēc iespējas integrētā vidē (sasniedzamā attālumā no citām vispārējo pakalpojumu sniegšanas vietām).  Pieteikuma iesniedzēja plānotais risinājums ir efektīvs. Norādītie sagaidāmie rezultāti ir skaidri definēti un izriet no projekta pieteikumā plānotajām darbībām, to apraksta. Projekta pieteikums ietver pārbaudāmus rādītājus un tie ir precīzi definēti projekta pieteikumā. Norādīti konkrēti informācijas avoti to izmērīšanai un pārbaudīšanai.  Ir norādīti risinājuma izstrādes mehānismi, izmantotas dažādas metodes, piemēram, dizaina domāšanas pieeja, koprades darbnīcas, sociālie eksperimenti, prototipēšana u.c. Ir norādīts, vai risinājums ir izstrādāts, ņemot vērā jau iepriekš veiktās darbības problēmas risināšanā (ja attiecināms) un to rezultātus, efektivitāti.  **Kritērijā piešķir 3 punktus,** ja:  Pieteikuma iesniedzējs ir aprakstījis identificētās problēmas plānoto risinājumu, bet tas daļēji atbilst problēmai. Tas risina tikai dažus problēmas aspektus un ir nepietiekams, lai nodrošinātu būtisku uzlabojumu situācijā. Efektivitāte ir neliela, un risinājuma atbilstība ir ierobežota. Projekts daļēji veicina pasākuma mērķa sasniegšanu – sekmēt sociālās inovācijas sociālo pakalpojumu jomā, nodrošinot mūsdienīgu, cilvēka vajadzībām atbilstošu un aktuālu sabiedrībā balstītu sociālo pakalpojumu attīstību.  Plānoti pagaidu vai virspusēji risinājumi bez ilgtermiņa perspektīvas.  Projekta pieteikumā ir sniegts mērķa grupas personu situācijas raksturojums, kā arī aprakstīts, kā projektā paredzētās darbības risinās identificētās problēmas.  **Kritērijā piešķir 0 punktus**, ja:  Plānotais risinājums neattiecas uz identificēto mērķa grupu un tas nav atbilstošs problēmai. Projekta pieteikumā sniegtā informācija nav pietiekama, lai izvērtētu projekta un plānoto aktivitāšu atbilstību un nepieciešamību projektā definēto mērķu un mērķa grupas vajadzību sasniegšanai. Projekts nesekmē pasākuma mērķa sasniegšanu.  *Tiešais informācijas avots: projekta pieteikuma sadaļa Nr. B4.2.* |
|  | **Risinājums ir inovatīvs un definēti inovācijas raksturojošie elementi.**  *Minimālais vērtējums kritērijā, lai projekta pieteikums tiktu apstiprināts ir 3 punkti.* | | |
|  | Risinājums ietver inovāciju vai inovatīvus elementus, lai pēc iespējas efektīvāk risinātu identificēto problēmu sociālo pakalpojumu jomā – 5 punkti. | **5** | **Kritērijā piešķir 5 punktus**, ja:  Risinājums ietver jaunus inovatīvus elementus, pieejas vai pakalpojumus, kas tiek izstrādāti un ieviesti, lai sasniegtu pozitīvas pārmaiņas mērķa grupas situācijas risināšanā un sociālo pakalpojumu jomā.  Risinājums ietver radošas un novatoriskas pieejas sociālo jautājumu risināšanai. Tas var ietvert jaunu tehnoloģiju vai netradicionālu stratēģiju izmantošanu, kas atšķiras no tradicionālajām metodēm.  Salīdzinot ar esošajiem risinājumiem (ja attiecināms), risinājums daudzos aspektos ir pārāks. Ir aprakstīti jauni procesi vai metodes, kas parāda skaidras efektīvas priekšrocības, piemēram, sabiedrībā balstīta sociālā pakalpojuma sniegšanā plānota mērķtiecīga un jēgpilna digitālo risinājumu nodrošināšana.  Ir skaidri aprakstīti pierādījumi no pilotprojektiem un/ vai pētījumiem/ vai jau piemērotas prakses, kas parāda ievērojamus uzlabojumus un augstu potenciālu (ja attiecināms). Projekta pieteikumā sniegtā informācija liecina, ka risinājuma izstrādes procesā ir iesaistīti visi dalībnieki (mērķa grupa u.c.), kas ļauj efektīvāk un inovatīvāk reaģēt uz sarežģītajiem izaicinājumiem un problēmas būtību. Ir analizēta ārvalstu pieredze (ja attiecināms) un izdarīts secinājums inovatīvā risinājuma ieviešanai.  **Kritērijā piešķir 3 punktus**, ja:  Risinājums ir inovatīvs, tas ietver dažus inovatīvus elementus, bet lielākoties balstās uz jau esošām pieejām. Inovācijas elementi var būt piemēram, lielāka specializācija, tehnoloģiju iekļaušana, kas nodrošina labākus pakalpojumus nekā iepriekšējie, izmaksu samazinājums, kas padara to ekonomiski ilgtspējīgāku utt. Inovācija uzlabo konkrētus pašreizējā risinājuma aspektus, bet nemaina risinājuma rīcības pamatus.  Ir aprakstīti jauni procesi vai metodes, kas parāda nelielas priekšrocības salīdzinājumā ar esošo risinājumu.  Risinājums atbilst mērķa grupas vajadzībām un identificētās problēmas kontekstam.  **Kritērijā piešķir 0 punktus,** ja:  Risinājums ir reālistisks un praktisks, tas risina galvenos problēmas aspektus un cēloņus, tomēr tas neietver jaunas idejas, pieejas, produktus vai pakalpojumus, novitāte nav aprakstīta vai pēc projekta pieteikumā sniegtās informācijas tā nav identificējama.  *Tiešais informācijas avots: projekta pieteikuma sadaļa Nr. B4.3.* |
| **3.4.** | **Sociālā ietekme.**  *Minimālais vērtējums kritērijā, lai projekta pieteikumu apstiprinātu, ir 3 punkti.* | | |
|  | Projekta pieteikumā ir skaidri definēti specifiski un izmērāmi sociālās ietekmes rādītāji – 5 punkti. | **5** | **Kritērijā piešķir 5 punktus**, ja:  Risinājumam ir potenciāls ievērojami uzlabot mērķa grupas situāciju. Projekta pieteikumā skaidri definēti specifiski un izmērāmi sociālās ietekmes rādītāji, kurus sasniedzot, projekts nodrošinās būtisku pozitīvu ietekmi gan mērķa grupā, gan vietējā kopienā (pagastā/pilsētā/administratīvajā novadā) un plašākā mērogā (vairākos administratīvajos novados/Latvijā kopumā). Projekts tiecas risināt mērķa grupas problēmas cēloni sistēmiski, ne tikai novērst simptomus (ja attiecināms).  Projekta pieteikumā aprakstīti kvantitatīvie un kvalitatīvie rādītāji, kas apliecina sociālo ietekmi, piemēram, iesaistīto cilvēku/institūciju skaits, sociālās inovācijas nozīmīgums, ņemot vērā mērķa grupas dzīves kvalitātes uzlabošanos, t.sk. pieeju veselības aprūpei un nodarbinātībai, un/vai citi faktori. Sociālās ietekmes rādītāji var būt saistīti ar visu sociālajā inovācijā iesaistīto pušu ieguvumiem (procesu paātrināšanos, digitalizāciju, efektivitātes paaugstināšanu, resursu optimizēšanu u.tml.); mērķa grupas personu autonomijas un iekļaušanās sabiedrībā stiprināšanu, interešu aizstāvību; veicinātu vietējās kopienas aktivitāti, iesaisti mērķa grupas problēmas risināšanā; vides ilgtspējas sekmēšanu u.c. Projekta pieteikumā identificēta projekta paredzamā pozitīvā un negatīvā (ja attiecināms) ietekme uz dažādām iesaistītajām sabiedrības grupām, ne tikai projekta mērķa grupu, piemēram, mērķa grupas personu ģimenes, sociālie darbinieki u.c.  Skaidri aprakstīts, kā praktiski tiks veikta sociālās inovācijas projekta rezultātu novērtēšana un kā paredzēts iegūt atgriezenisko saiti no mērķa grupas personām, kas piedalījušās sociālā pakalpojuma aprobācijā. Plānotās metodes ir atbilstošas pakalpojuma veidam un noteiktajiem rādītājiem un nodrošinās objektīvu projekta novērtējumu.  Projekta pieteikumā ir pamatots, kā tiks nodrošināta sabiedrībā balstīta sociālā pakalpojuma kvalitātes un klientu dzīves kvalitātes uzraudzība.  **Kritērijā piešķir 3 punktus,** ja:  Risinājumam ir potenciāls uzlabot mērķa grupas situāciju, taču tā sociālā ietekme nav plaša. Projekta pieteikumā aprakstīti sociālās ietekmes rādītāji, bet tiem trūkst konkrētības vai tie nepilnīgi raksturo paredzamo projekta ietekmi. Sasniedzot noteiktos rādītājus, projekts uzlabos mērķa grupas situāciju noteiktā teritorijā, bet ne plašākā mērogā.  Projekta rezultātu novērtēšana un atgriezeniskās saites saņemšana aprakstīta vispārīgi. Projekta pieteikumā nav norādīts, kā tiks nodrošināta sabiedrībā balstīta sociālā pakalpojuma kvalitātes un klientu dzīves kvalitātes uzraudzība.  **Kritērijā piešķir 0 punktus,** ja:  Projekta sociālā ietekme nav pietiekami skaidri un detalizēti aprakstīta projekta pieteikumā.  Risinājumam nav potenciāla uzlabot mērķa grupas situāciju vai tā sociālā ietekme nav būtiska, ņemot vērā, piemēram, iesaistīto cilvēku/institūciju skaitu un/vai mērķa grupas personu dzīves kvalitātes uzlabošanos.  Projekta pieteikumā nav aprakstīts, kā praktiski tiks veikta sociālās inovācijas projekta rezultātu novērtēšana un kā paredzēts iegūt atgriezenisko saiti no mērķa grupas personām, kas piedalījušās sociālā pakalpojuma aprobācijā.  *Tiešais informācijas avots: projekta pieteikuma sadaļa Nr. B4.4.* |
| **3.5.** | **Jaunas sadarbības formas.**  *Minimālais vērtējums kritērijā, lai projekta pieteikumu apstiprinātu, ir 3 punkti.* | | |
|  | Projekta ietvaros paredzētas jaunas sadarbības formas vai esošo sadarbības formu pilnveidošana – 5 punkti. | **5** | **Kritērijā piešķir 5 punktus**, ja:  Risinājums iesaista mērķa grupu un attiecīgās ieinteresētās puses (politikas veidotājus, pētniekus, sociālo pakalpojumu institūcijas, sociālā darba profesionāļus, mērķa grupas pārstāvjus, sociālo pakalpojumu tiešos/ netiešos saņēmējus, jomas ekspertus antropoloģijā, socioloģijā, psiholoģijā, vietējo kopienu u.c.) lēmumu pieņemšanas un/ vai risinājuma izstrādes, ieviešanas vai novērtēšanas procesā. Projekta ietvaros paredzētas jaunas, jēgpilnas sadarbības formas vai esošo sadarbības formu pilnveidošana, tiek plānota starpnozaru sadarbība (ja attiecināms), iesaistītajām pusēm ir dažāda veida zināšanas, prasmes un pieredze attiecībā uz plānoto sociālo inovāciju. Projekta pieteikumā aprakstīts argumentēts pamatojums sadarbību veidošanai, to devums mērķa grupas situācijas uzlabošanai vai sociālās inovācijas risinājuma izstrādei. Projekta pieteikumā ir skaidri identificējama vairāku ieinteresēto pušu līdzdalība un paredzamais ieguldījumsprojekta mērķa sasniegšanā.  Ir norādītas konkrētas iesaistītās puses (uzņēmumi, pašvaldības vai tml.) un aprakstītas plānotās sadarbības metodes (ja attiecināms).  **Kritērijā piešķir 3 punktus**, ja:  Projekta ietvaros paredzētas jaunas sadarbības formas vai esošo sadarbības formu pilnveidošana, kas plānotas inovācijas ieviešanā, taču nav norādīts skaidrs pamatojums un/vai tās nebūtiski sekmē sociālā pakalpojuma attīstību.  **Kritērijā piešķir 0 punktus**, ja:  Projekta ietvaros nav paredzētas jaunas sadarbības formas vai esošo sadarbības formu pilnveidošana.  *Tiešais informācijas avots: projekta pieteikuma sadaļa Nr. B4.5.* |
| **3.6.** | **Risinājums ir mērogojams.**  *Minimālais vērtējums kritērijā, lai projekta pieteikumu apstiprinātu, ir 3 punkti.* | | |
|  | Risinājums ir mērogojams– 5 punkti. | **5** | **Kritērijā piešķir 5 punktus**, ja:  Projekta pieteikumā skaidri aprakstīts inovācijas mēroga palielināšanas potenciāls – tas ietver pārdomātus rīcības virzienus un metodes, lai paplašinātu sabiedrībā balstītā sociālā pakalpojuma sniegšanu, iekļaujot jaunas ģeogrāfiskas teritorijas un dažādas mērķa grupas, vienlaikus saglabājot efektivitāti.  Projekta pieteikumā noteikti galvenie panākumu faktori un pielāgojumi, kas nepieciešami, lai risinājums būtu piemērots atšķirīgās situācijās un nodrošinātu līdzīgus rezultātus. Norādīts, kādi resursi nepieciešami sociālās inovācijas mērogošanai.  **Kritērijā piešķir 3 punktus**, ja:  Projekta pieteikumā norādīts inovācijas mēroga palielināšanas potenciāls, nosaukti iespējamie rīcības virzieni, taču nav apzināti nepieciešamie resursi inovācijas mērogošanai, to pieejamība. Pēc aprakstā sniegtās informācijas nav gūstama pārliecība par mērogošanas praktisku iespējamību.  **Kritērijā piešķir 0 punktus**, ja:  Projekta pieteikumā nav aprakstīts inovācijas mēroga palielināšanas potenciāls vai sociālā inovācija nav mērogojama.  *Tiešais informācijas avots: projekta pieteikuma sadaļa Nr. B4.6.* |
| **3.7.** | **Risinājums ir ilgtspējīgs.**  *Minimālais vērtējums kritērijā, lai projekta pieteikumu apstiprinātu, ir 3 punkti.* | | |
|  | Projektā paredzētais risinājums ir ilgtspējīgs – projekta resursu patēriņš ir samērīgs attiecībā pret plānotajiem rezultātiem, izstrādāts plāns resursu piesaistei pēc projekta noslēguma, apzināta projekta ietekme uz vidi – 5 punkti. | **5** | **Kritērijā piešķir 5 punktus**, ja:  Risinājums ne tikai nodrošina tūlītējas sociālās vajadzības, bet arī rada ietekmi ilgtermiņā, kas veicina mērķa grupas labklājību nākotnē, vienlaikus nenodarot kaitējumu videi un sekmējot ekonomisko ilgtspēju.  Projekta pieteikumā aprakstīts sociālā pakalpojuma īstenošanas modelis pēc projekta noslēguma, kas ir praktiski īstenojams, apzināti nepieciešamie resursi. Aprakstīti iespējamie sociālā pakalpojuma pielāgošanas veidi apstākļu izmaiņu gadījumā.  Sociālais pakalpojums paredz optimālu finanšu un cilvēkresursu apjomu, kas ir samērīgs attiecībā pret mērķa grupas ieguvumu.  Projekta pieteikumā norādīta paredzamā sociālā pakalpojuma ietekme uz vidi, kas liecina par pārdomātu un iespējami saudzīgu projekta aktivitāšu īstenošanu attiecībā uz vides ilgtspēju.  Projekta pieteikumā ir argumentēti pamatojumi, kas liecina par inovatīvā risinājuma dzīvotspēju, piemēram, ka risinājums jau veiksmīgi tiek pielietots citai mērķa grupai vai ir līdzīgi risinājumi, kas darbojas citos reģionos/valstīs (pamatots ar atsaucēm uz datiem, publikācijām vai tml.)  **Kritērijā piešķir 3 punktus**, ja:  Risinājumam ir potenciāls risināt mērķa grupas problēmu ilgtermiņā.  Projekta pieteikumā vispārīgi pieminētas sociālā pakalpojuma īstenošanas iespējas pēc projekta noslēguma, apzināti nepieciešamie resursi, taču trūkst konkrētības par ilgtspējas risinājumiem. Iekļauti iespējamie sociālā pakalpojuma pielāgošanas veidi apstākļu izmaiņu gadījumā, taču apraksts nav detalizēts un/vai pielāgošana praktiski nav īstenojama.  Sociālais pakalpojums paredz optimālu finanšu un cilvēkresursu apjomu, kas ir samērīgs attiecībā pret mērķa grupas ieguvumu.  Projekta pieteikumā vispārīgi pieminēta paredzamā sociālā pakalpojuma ietekme uz vidi.  **Kritērijā piešķir 0 punktus**, ja:  Risinājums nodrošina tūlītējas sociālās vajadzības, taču nerada ietekmi ilgtermiņā, kas veicinātu mērķa grupas labklājību nākotnē.  Projekta pieteikumā nav aprakstīts sociālā pakalpojuma īstenošanas modelis pēc projekta noslēguma vai sociālais pakalpojums netiks turpināts pēc projekta noslēguma. Nav aprakstīti iespējamie sociālā pakalpojuma pielāgošanas veidi apstākļu izmaiņu gadījumā.  Sociālais pakalpojums paredz nesamērīgu finanšu un cilvēkresursu apjomu attiecībā pret mērķa grupas ieguvumu.  Projekta pieteikumā nav norādīta paredzamā sociālā pakalpojuma ietekme uz vidi.  *Tiešais informācijas avots: projekta pieteikuma sadaļa Nr. B4.7.* |
| **3.8.** | **Horizontālā principa “Vienlīdzība, iekļaušana, nediskriminācija un pamattiesību ievērošana” piemērošana.**  *Minimālais vērtējums kritērijā, lai projekta pieteikumu apstiprinātu, ir 1 punkts.*[[6]](#footnote-7) | | |
|  | Projektā paredzētās darbības veicina horizontālā principa “Vienlīdzība, iekļaušana, nediskriminācija un pamattiesību ievērošana” (dzimumu līdztiesība, invaliditāte, vecums un etniskā piederība) piemērošanu – 3 punkti. | **3** | **Kritērijā piešķir 3 punktus,** ja no projekta pieteikumā ietvertās informācijas ir secināms, ka minimālās horizontālā principa nodrošināšanas prasības ir pārsniegtas katrā no šādām pozīcijām:   * 1. 2 vispārīgas horizontālā principa darbības, t.i., paredzētas vairāk kā 2 vispārīgas darbības;   2. 2 horizontālā principa rādītāji, t.i., paredzēti vairāk kā 2 rādītāji.   **Kritērijā piešķir 2 punktus,** ja no projekta pieteikumā ietvertās informācijas ir secināms, ka minimālās prasības ir pārsniegtas vienā no šādām pozīcijām:   * 1. 2 vispārīgas horizontālā principa darbības, t.i., paredzētas vairāk kā 2 vispārīgas darbības,   **vai**   * 1. 2 horizontālā principa rādītāji, t.i., paredzēti vairāk kā 2 rādītāji.   **Kritērijā piešķir 1 punktu,** ja no projekta pieteikumā ietvertās informācijas ir secināms, ka projektā paredzētas vismaz šādas minimālās horizontālā principa nodrošināšanas pozīcijas:   1. vismaz 2 vispārīgas horizontālā principa darbības; 2. noteikti vismaz 2 horizontālā principa rādītāji.   **Kritērijā piešķir 0 punktus**, ja projekta pieteikuma nav paredzētas vismaz 2 vispārīgās darbības, kas veicina vienlīdzību, iekļaušanu, nediskrimināciju un pamattiesību ievērošanu, kā arī nav noteikti vismaz divi horizontālā principa “Vienlīdzība, iekļaušana, nediskriminācija un pamattiesību ievērošana” rādītāji.  Izvērtējot projekta pieteikuma atbilstību horizontālā principa nodrošināšanai, izmanto LM/TM izstrādātās vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021 – 2027) (pieejamas šeit: [https://www.lm.gov.lv/lv/vadlinijas–horizontala–principa–vienlidziba–ieklausana–nediskriminacija–un–pamattiesibu–ieverosana–istenosanai–un–uzraudzibai–2021–2027](https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027)).  **Vispārīgās horizontālā principa darbības –** projekta pieteikumā plānotajām vispārīgajām horizontālā principa darbībām jāaptver vispārīgo darbību jomas, kas attiecas uz projekta vadības un īstenošanas personālu, komunikācijas un vizuālās identitātes aktivitātēm, publiskajiem iepirkumiem un kas kopumā veicina vienlīdzīgas iespējas, nediskrimināciju un pamattiesību ievērošanu.  **Vispārīgo horizontālā principa darbību piemēri projekta pieteikumā**:   1. attiecībā uz projekta vadības un īstenošanas personālu:    * projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;    * projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;    * sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos; 2. komunikācijas un vizuālās identitātes pasākumos:    * īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju[[7]](#footnote-8);    * tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus[[8]](#footnote-9);    * projekta tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem[[9]](#footnote-10); 3. publiskajos iepirkumos:    * projektā tiks īstenots sociāli atbildīgs iepirkums, kur tas ir attiecināms un atbilstošs projekta darbību specifikai, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbavietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   **Horizontālā principa rādītāji** atbilstoši horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021–2027) vadlīniju 4.pielikumam(projekta īstenotājam būs pienākums sniegt informāciju Fondam par sasniegto rādītāju, iesniedzot noslēguma pārskatu)**:**   * personu ar invaliditāti, 50+ vecuma personu, sieviešu, etnisko minoritāšu pārstāvju skaits atbalsta saņēmēju vidū; * konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās piederības un citu pamattiesību jautājumiem, tostarp par tiesiskajiem un praktiskajiem aspektiem; * izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu, tai skaitā digitālo, skaits, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem; * personu skaits, kuras ir piedalījušās apmācību programmās, kurās ir integrēti jautājumi par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās piederības un citu pamattiesību jautājumiem, tostarp par  tiesiskajiem un praktiskajiem aspektiem.   Piešķirot punktus kritērijā, ņem vērā arī šādus nosacījumus:   * + projekta pieteikumā ir norādītas projekta budžeta izmaksu pozīcijas, kuras tai skaitā veicina horizontālā principa ievērošanu (ja attiecināms);   + projekta pieteikumā ir identificētas galvenās problēmas, kas skar mērķa grupu, jomā, kurā darbojas pieteikuma iesniedzējs un apraksts, kā projektā paredzētās horizontālā principa darbības risinās identificētās problēmas;   + ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;   + projekta pieteikumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.   **Kritērija vērtēšanā izmanto**:   1. Labklājības ministrijas metodisko materiālu sociālo pakalpojumu sniedzējiem “Brošūra par pakalpojumu un vides piekļūstamību cilvēkiem ar funkcionāliem traucējumiem (2021)” <https://www.lm.gov.lv/lv/brosura-par-pakalpojumu-un-vides-pieklustamibu-cilvekiem-ar-funkcionaliem-traucejumiem-2021>; 2. informāciju par horizontālo principu un vienlīdzīgām iespējām Labklājības ministrijas tīmekļa vietnē sadaļā “Horizontālais princips "Vienlīdzība, iekļaušana, nediskriminācija un pamattiesību ievērošana” <https://www.lm.gov.lv/lv/horizontalais-princips-vienlidziba-ieklausana-nediskriminacija-un-pamattiesibu-ieverosana>; 3. informāciju par dažādības vadību <http://www.lak.lv/uploads/filedir/Faili/Dazadibas_celvedis.pdf>, <https://www.apeirons.lv/dazadibas-vadiba-cilveki-ka-resurss-cilveki-ka-pievienota-vertiba/>.   *Tiešais informācijas avots: projekta pieteikuma sadaļa Nr. B9.* |
| **3.9.** | **Pieteikuma iesniedzēja vai sadarbības partnera pieredze.**  *Nav noteikts minimāli nepieciešamais punktu skaits.* | | |
|  | Pieteikuma iesniedzējam vai sadarbības partnerim (ja attiecināms) ir pieredze sociālo pakalpojumu sniegšanā un/vai sociālo inovāciju izstrādē / ieviešanā – 2 punkti. | 2 | **Kritērijā piešķir 2 punktus, ja:** projekta pieteikuma veidlapā sniegtā informācija liecina, ka pieteikuma iesniedzējs vai sadarbības partneris (ja attiecināms) vismaz 3 (trīs) gadus ir nodrošinājis sociālo pakalpojumu sniegšanu un / vai sociālo inovāciju ieviešanu.  **Kritērijā piešķir 1 punktu, ja:** projekta pieteikuma veidlapā sniegtā informācija liecina, ka pieteikuma iesniedzējs vai sadarbības partneris (ja attiecināms) ir nodrošinājis sociālo pakalpojumu sniegšanu un / vai sociālo inovāciju ieviešanu no 1 (viena) līdz 2 (diviem) gadiem.  **Kritērijā piešķir 0 punktus, ja:** projekta pieteikuma veidlapā sniegtā informācija liecina, ka pieteikuma iesniedzējam un sadarbības partnerim (ja attiecināms) nav pieredzes sociālo pakalpojumu sniegšanā un / vai sociālo inovāciju ieviešanā vai pieredze ir mazāka par 1 (vienu) gadu.  *Tiešais informācijas avots: projekta pieteikuma sadaļa Nr. A1.* |

Minimāli nepieciešamais punktu skaits kvalitātes vērtēšanas kritērijos:

|  |  |
| --- | --- |
| Kritērijs | Minimāli nepieciešamais punktu skaits kritērijā |
| 3.1. | 3 |
| 3.2. | 3 |
| 3.3. | 3 |
| 3.4. | 3 |
| 3.5. | 3 |
| 3.6. | 3 |
| 3.7. | 3 |
| 3.8. | 1 |
| 3.9. | 0 |
| Kopā | 22 |
| **Kopējais minimāli nepieciešamais punktu skaits,**  **lai pieteikums tiktu apstiprināts** | **24\*** |

**\****Vērtējumā jāgūst minimāli nepieciešamais punktu skaits katrā kritērijā un vismaz 2 papildus punkti kādā no kritērijiem, lai pieteikums tiktu apstiprināts.*

1. (P) – precizējams kritērijs; (N) – neprecizējams kritērijs; (N/A) – nav attiecināms [↑](#footnote-ref-2)
2. Komisijas Regula (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu *de minimis* atbalstam https://eur-lex.europa.eu/legal-content/LV/TXT/?uri=CELEX:32023R2831 [↑](#footnote-ref-3)
3. Komisijas Regula (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu *de minimis* atbalstam <https://eur-lex.europa.eu/legal-content/LV/TXT/?uri=CELEX:32023R2831> [↑](#footnote-ref-4)
4. Saskaņā ar Eiropas Parlamenta un Padomes 2021. gada 24. jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, 47. un 50. pantu, kā arī normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteikto. [↑](#footnote-ref-5)
5. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas [↑](#footnote-ref-6)
6. Ja projekta pieteikums sākotnēji nesasniedz minimālo nepieciešamo punktu skaitu šajā kritērijā, bet sasniedz kopumā kvalitātes kritērijos noteikto minimālo punktu skaitu, projekta pieteikumam šajā kritērijā piešķir 0 punktus, taču to nenoraida šī kritērija neatbilstības dēļ un iekļauj kopējā rindošanas sarakstā, vienlaikus lēmumā iekļaujot nosacījumu ar precizēto projekta pieteikumu nodrošināt atbilstību kritērija minimālajām prasībām. Ja pēc precizējumu veikšanas projekta pieteikums aizvien nesasniedz vismaz minimālo punktu skaitu šajā kritērijā, projekta pieteikums tiek noraidīts. [↑](#footnote-ref-7)
7. Sk. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, pieejamas: <https://www.lm.gov.lv/lv/media/18838/download>. [↑](#footnote-ref-8)
8. Sk. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)”, pieejamas: <https://pieklustamiba.varam.gov.lv/>, Vadlīnijas piekļūstamības izvērtējumam, pieejamas: <https://www.varam.gov.lv/lv/wwwvaramgovlv/lv/pieklustamiba>. [↑](#footnote-ref-9)
9. Sk. LM metodisko materiālu “Ceļvedis iekļaujošas vides veidošanai valsts un pašvaldību iestādēs”, pieejams: <https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020>. [↑](#footnote-ref-10)